VII.OSNOVNA ŠKOLA VARAŽDIN

DONJI KUĆAN, VARAŽDINSKA 131

42000 VARAŽDIN

KLASA: 400-04/22-01/10

UR.BROJ:2186-91-01-22-3

Varaždin, 11.07.2022.

ŠKOLSKI ODBOR

VII.OSNOVNE ŠKOLE VARAŽDIN

IZVJEŠTAJ O IZVRŠENJU FINANCIJSKOG PLANA

PRORAČUNSKOG KORISNIKA

ZA 01.01. DO 30.06. 2022. GODINE

1. **UVOD – sažetak djelokruga rada škole**

VII. osnovna škola Varaždin je ustanova za osnovnoškolsko obrazovanje učenika od 1. – 8. razreda. Nastava je organizirana u jednoj smjeni u petodnevnom radnom tjednu. Škola provodi nastavni program i kurikulume „Škole za život“ Ministarstva znanosti i obrazovanja. Škola radi prema Godišnjem planu i programu rada i Školskom kurikulumu VII. osnovne škole Varaždin kojima se uređuje provođenje: redovne nastave, dopunske i dodatne nastave, izborne nastave, terenske i izvanučioničke nastave, provođenje projekata, izleta i ekskurzija, međupredmetnih tema, izvannastavnih aktivnosti, prevencije rizičnih ponašanja, programa produženog boravka, pedagoškog razvojnog plana s područjem unaprjeđenja kvalitete rada škole, misija i vizija škole, ostvaruje se plan kulturne i javne djelatnosti škole, samovrednovanje i ostala područja rada škole. Školu polazi 256 učenika u 16 razrednih odjela.

1. **Obrazloženje programa rada škole**

Kao prioritetni cilj je pružanje kvalitetne usluge osnovnoškolskog obrazovanja. Nastoji se u godini obuhvaćenoj ovim planom, podizati kvaliteta nastave na višu razinu kroz stalno usavršavanje zaposlenika (sudjelovanje na seminarima, stručnim skupovima, te održavanje satova prema programu Stručnih vijeća), podizanje materijalnih i drugih uvjeta na što je moguće viši standard, a sve to u skladu s našim mogućnostima. U proračunskoj godini naglasak stavljamo na opremanje laptopima za potrebe e-dnevnika u razrednoj nastavi te opremanje prostora za produženi boravak potrebnim namještajem. Nadalje prioritet je postavljanje ograde i igrala na dijelu dvorišta koji je u funkciji kraj novoizgrađenog okretišta. Učenike se potiće na uključivanje u slobodne aktivnosti, školska natjecanja i priredbe. Slobodne aktivnosti su organizirane putem izvannastavnih aktivnosti. Rad skupina u slobodnim aktivnostima predstavlja se putem školskih događanja koja su navedena u Školskom kurikulumu.

Prema uputama Upravnog odjela za društvene djelatnosti grada Varaždina izrađen je plan prihoda i rashoda za 2022. godinu

**PRORAČUNSKI PRIHODI I RASHODI – 01.06.-30.06.2022.**

**PRIHODI** za financiranje rashoda planirani su primjenom financijskih pokazatelja, te iz uputa za izradu proračuna od listopada 2021. godine. Na temelju tako predviđenih vrijednosti vlastitih i ostalih prihoda, te nadalje određenih limita od strane nadležnih proračuna (Grad Varaždin ) prihodi su usklađeni s rashodima potrebnih za provođenje ciljeva poslovanja.

**PRIHODI** ostvareni u obračunskom razdoblju 1.1.-30.6.2022. godine iznose **3.500.176,43** (Ind.43,27%) Sveukupna realizacija prihoda u odnosu na plan u postotku iznosi 43,27% za period izvješća.

**RASHODI** ostvareni u obračunskom razdoblju 1.1.-30.6.2022. godine iznose **3.403.476,75** (Ind.41,60%)Sveukupna realizacija rashoda u odnosu na plan u postotku iznosi 41,60% za period izvješća.

**RAZDJEL 44 – UPRAVNI ODJEL ZA DRUŠTVENE DJELATNOSTI**

**1 JAVNA UPRAVA I ADMINISTRACIJA**

**08 Program: SUFINANCIRANJE PROJEKATA EU – DRUŠTVENE DJELATNOSTI**

|  |
| --- |
| PROGRAM 080016 – Pomoćnici u nastavi –Osigurajmo učenicima s teškoćama u razvoju |
| IF 11 – Planirano=19.000,00Ostvareno=4.480,79 Indeks =23,58 |
| IF 14 – Planirano=70.500,00 Ostvareno=74.529,74 Indeks =105,72 |

**Opis:** Grad Varaždin je nositelj ovog projekta. U sklopu kojeg je obuhvaćen rad 3 pomoćnika u nastavi za šk.pod.2021 /2022. Sredstva za rad pomoćnika osigurana su iz proračunskih sredstava Grada Varaždina i sredstava Europskog socijalnog fonda.

**Cilj:** Osiguratiaktivnosti podrške učenicima s teškoćama u odgojno-obrazovnim institucijama u savladavanju obrazovnih i osobnih zadaća, kako bi se osigurali uvjeti za unaprjeđenje njihovih obrazovnih postignuća, uspješniju socijalizaciju, emocionalno funkcioniranje te model inkluzije u zajednici na području Grada Varaždina tijekom 2022.

**Obrazloženje**: iz financijskih je pokazatelja vidljivo da su sredstva realizirana u okviru plana bez velikih odstupanja.

|  |
| --- |
| PROGRAM 080017 – SPAS V – namijenjen za djecu slabijeg imovinskog stanja |
| IF 14 – Planirano =53.500,00 Ostvareno=35.851,50 Indeks =67,01 |

**Opis**: Grad Varaždin je nositelj ovog projekta u sklopu kojeg su osigurana bespovratna sredstva za osiguranje školske prehrane za djecu u riziku od siromaštva. Obuhvaćeno je 77 učenika za školsku užinu i 7 učenika za ručak

**Cilj:** Svrha projekta je djeci uključenoj u osnovnoškolski program iz socijalno ugroženih obitelji osigurati i redovitu i kvalitetnu prehranu tijekom boravka u školi.

**Obrazloženje:** Sredstva su realizirana unutar plana sukladno potrebama

**5 PREDŠKOLSKI ODGOJ I OBRAZOVANJE**

**51 Program: PLAĆE I MATRIJALNA PRAVA DJELATNIKA OŠ**

|  |
| --- |
| PROGRAM 510001 – Plaće za djelatnike OŠ iz državnog proračuna |
| IF 21 – Planirano=6.250.000,00 Ostvareno=2.769.205,37 Indeks = 44,31 |

**Opis**: Doznake sredstava za plaće djelatnika iz državnog proračuna. U školi je u izvještajno razdoblju zaposleno 46 djelatnika od toga 34 su učitelja, 2 sstručna suradnika i 10 administrativno-tehničkog osoblja.

**Cilj**: Realizacija redovnog poslovanja škole.

**Obrazloženje:** Povećanje koeficijenta plaća djelatnika, troškovi sudskih postupaka i zamjene za bolovanja uzrok su povećanja rashoda u odnosu na plan.

**54 Program: FINANCIRANJE ZAKONSKOG STANDARDA U ŠKOLAMA**

|  |
| --- |
| PROGRAM 540001 – Financiranje materijalnih rashoda |
| IF 12 – Planirano=330.900,00 Ostvareno=191.891,21 Indeks =57,99 |

**Opis:** Decentralizirane funkcije odnose se na materijalne i financijske rashode škole potrebne za svakodnevni rad u školi.

**Cilj:** Osiguranje minimalnog standarda osnovnog školstva

**Obrazloženje:** Prekoračenje od planiranih sredstava ostvareno je na rashodima najma fotokopirnog aparata za potrebe učitelja u školskoj zbornici.

|  |
| --- |
| PROGRAM 540003 – Održavanje i opremanje OŠ |
| IF 12 – Planirano=114.000,00 Ostvareno=0,00 Indeks =0,00 |

**Opis**: Održavanje i opremanje škole kroz kapitalna ulaganja.

**Cilj** *:* Osiguranje minimalnog standarda osnovnog školstva

**Obrazloženje:** U izvještajnom razdoblju po ovom Programu i izvoru financiranja nije bilo ostvarenja.

**55 Program: PROGRAMI U OSNOVNIM ŠKOLAMA IZNAD STANDARDA**

|  |
| --- |
| PROGRAM 550001 Produženi boravak |
| IF 11 – Planirano=256.400,00 Ostvareno=59 Indeks =23,04 |
| IF 72 – Planirano=170.000,00 Ostvareno: 81.333,49 Indeks = 47,84 |

**Opis:** Nastava organizirana u jednoj smjeni u školi u 1 grupi i 1 učiteljicom u stalnom radnom odnosu. U izvještajnom razdoblju produženi boravak je polazilo 30 učenika. Programom produženog boravka roditeljima učenika nižih razreda pružena je mogućnost organiziranog boravka djeteta u školi nakon redovne nastave uz mogućnost ručka i izvršavanja školskih obveza za slijedeći dan.

**Cilj:** Učenici što više svojih školskih obveza obavljaju u Školi

**Obrazloženje:** Sredstva su realizirana unutar plana sukladno potrebama.

|  |
| --- |
| PROGRAM 550004 Prehrana učenika |
| IF 11 – Planirano=63.000,00 Ostvareno=28.798,00 Indeks =45,71 |
| IF 72 – Planirano=140.000,00 Ostvareno=41.735,77 Indeks=29,81 |

**Opis:** U školi je osigurana prehrana učenika — školska užina za 244 učenika škole.

**Cilj:** Program iznad zakonskog standarda radi podizanja kvalitete usluge osnovno školskog obrazovanja.

**Obrazloženje:** Subvencioniranje prehrane od strane grada Varaždina namijenjeno je učenicima koji koriste školsku prehranu i rezidenti su Grada Varaždina. Rashodi školske prehrane realizirani su sukladno potrebama i broju učenika koji konzumiraju školsku prehranu. Zbog zamjene dotrajale perilice u školskoj kuhinji prekoračena su planirana sredstva za nabavu opreme.

|  |
| --- |
| PROGRAM 550008 Maturalna putovanja |
| IF 72 – Planirano=10.000,00 Ostvareno=2.434,00 Indeks =24,34 |

**Opis:** Program za kojeg se prihodi namjenski ostvaruju od uplata učenika za provedbu jednodnevne terenske nastave i izleta u organizaciji škole. Na izletima je sudjelovalo 63 učenika i 4 učiteljice sukladno školskom Kurikulumu.

**Cilj:** Redovna provedba jednodnevne terenske nastave i izleta učenika prema školskom Kurikulumu.

**Obrazloženje:** Sredstva su realizirana unutar plana sukladno potrebama.

|  |
| --- |
| PROGRAM 550011 Stručno usavršavanje nastavnika |
| IF 71 – Planirano=11.000,00 Ostvareno=6.096,60 Indeks =55,42 |

**Opis:** Po ovom programu i izvoru financiranja realizirani su rashodi iznad standarda kao što je izrada projektne dokumentacije za projekt Erasmus KA210.

**Cilj:** Implementacija novih znanja u nastavu

**Obrazloženje**:Rashodi projektne dokumentacije i poslovnog savjetovanja za projekt Erasmus KA210 a sukladno potrebama škole, doveli su do prekoračenja plana rashoda za intelektualne usluge.

|  |
| --- |
| PROGRAM 550013 Školske manifestacije i ostali programi |
| IF 71 – Planirano=5.500,00 Ostvareno=1.491,69 Indeks=27,12 |
| IF 72 – Planirano=25.000,00 Ostvareno=0,00 Indeks=0,00 |

**Opis:** Učenička Zadruga „Pinklec“

**Cilj**: razvoj mašte te motoričkih i kreativnih sposobnosti kod djece.

**Obrazloženje:** Prihodi od Božićnog i Uskršnjeg sajma namijenjeni su za nabavu materijala potrebnog za aktivnosti sekcija koje posluju u sklopu učeničke Zadruge.U školskoj godini 2021/2022 je 50 učenika članova UZ „Pinklec“ i 5 učiteljica koje vode sekcije u sklopu zadruge.

|  |
| --- |
| PROGRAM 550014 Održavanje objekata osnovnih škola |
| IF 11 – Planirano=100.000,00 Ostvareno=0,00 Indeks =0,00  IF 71 – Planirano=107.300,00 Ostvareno=0,00 Indeks=0,00 |

**Opis:** dodatna sredstva osnivača za podmirenje materijalnih troškova do kraja godine, mogući rashodi poslovanja koje će biti potrebno podmiriti iz vlastitih prihoda.

**Cilj:** redovno poslovanje škole iznad zakonskog standarda

**Obrazloženje:** Dodatna sredstva Osnivača Grada koja će do kraja godine biti potrebna za pokrivanje troškova energije zbog velikog poskupljenja struje i plina. U izvještajnom razdoblju po ovom Programu i izvorima financiranja nije bilo ostvarenja.

|  |
| --- |
| PROGRAM 550020 – Dodatne i dopunske aktivnosti |
| IF 11 – Planirano=177.700,00 Ostvareno=134.700,00 Indeks = 50,52 |

**Opis:** Programom se u izvještajnom razdoblju od strane Osnivača Grada Varaždina financira prijevoz učenika u školu, te osiguravaju dnevnice učiteljima-pratiteljima djece na izletima, školi u prirodi, te maturalnom putovanju.

**Cilj:** Program iznad zakonskog standarda radi podizanja kvalitete usluge osnovno školskog obrazovanja.

**Obrazloženje:** Sredstva su realizirana unutar plana sukladno potrebama.

|  |
| --- |
| IF 22 – Planirano=2.400,00 Ostvareno=2.520,00 Indeks = 105,00 |

**Opis:** pomoći iz županijskog proračuna za školska natjecanja na županijskoj razini. Na natjecanju iz njemačkog jezika sudjelovalo je 46 učenika, 24 mentora i 6 članova povjerenstva.

**Cilj:** Realizacija natjecanja na županijskoj razini iz njemačkog jezika.

**Obrazloženje:** Sukladno materijalnim potrebama i Zaključku Varaždinske županije za realizaciju natjecanja prekoračen je plan na stavci materijala i sirovina.

|  |
| --- |
| IF 22 – Planirano=2.400,00 Ostvareno=2.520,00 Indeks = 105,00 |

**Opis:** pomoći iz državnog proračuna za finaciranje testiranja na COVID 19 zaposlenika te financiranje prijevoza učenika (TUR za školsku godinu 2021/2022). U izvještajnom razdoblju testiralo se 5 zaposlenika i 1 učenik je korisnik ovakvog prijevoza u školu.

**Cilj:** redovno poslovanje škole iznad zakonskog standarda

**Obrazloženje:**  Sredstva su realizirana unutar plana sukladno potrebama.

|  |
| --- |
| PROGRAM 550024 – Školski medeni dan |
| IF 21 – Planirano=1.500,00 Ostvareno=0,00 Indeks = 0 |

**Opis:** projekt Agencije za plaćanje u poljoprivredi, ribarstvu i ruralnom razvoju

**Cilj:** Edukacija o zdravoj prehrani

**Obrazloženje:** **:** U izvještajnom razdoblju po ovom Programu i izvoru financiranja nije bilo ostvarenja.

|  |
| --- |
| PROGRAM 550026 – Školsko voće |
| IF 21 – Planirano:=8.000,00 Ostvareno=6.938,25 Indeks = 86,73 |

**Opis**: Projekat Agencije za plaćanje u poljoprivredi, ribarstvu i ruralnom razvoju. U školskoj godini 2021/2022 254 učenika (1.-8.razred) konzumiralo je voće prema Ugovoru po Shemi školsko voće.

**Cilj:** Shema školskog voća je sustav koji ima za cilj promicanje uravnotežene prehrane i dobrih prehrambenih navika djece u odgojno-obrazovnim ustanovama.

**Obrazloženje:** Sredstva su realizirana unutar plana sukladno potrebama.

|  |
| --- |
| PROGRAM 550035 – Opremanje osnovnih škola |
| IF 21 – Planirano=6.100,00 Ostvareno=0,00 Indeks = 0,00 |
| IF 301 – Planirano= 23.000,00 Ostvareno=3.000,00 Indeks=13,04 |
| IF 71 – Planirano=66.940,00 Ostvareno=498,00 Indeks=0,74 |

**Opis:** Unutar programa iz izvora pomoći iz državnog proračuna u izvještajnom razdoblju nije bilo Odluka MZO vezanih na opremanje škola. Ostvarena je tekuća donacija (IF 301) trgovačkog društva kojom su nabavljena 2 bicikla za školski projekt Sigurno u prometu sa učenicima VII. OŠ Varaždin. Dio rashoda za nabavu bicikala podmiren je po istom programu iz IF 71.

**Cilj:** redovno poslovanje škole iznad zakonskog standarda

**Obrazloženje:**  Sredstva su realizirana unutar plana sukladno potrebama.

|  |
| --- |
| PROGRAM 550038 – Drugi obrazovni materijal za učenike OŠ |
| IF 11 – Planirano:=115.000,00 Ostvareno:=0,00 Indeks = 0,00 |

**Opis:** Naknade građanima i kućanstvima u naravi – nabavka drugog obrazovnog materijala – radnih bilježnica za učenike osnovnih škola.

**Cilj:** Pomoć učenicima i roditeljima u školovanju djece

**Obrazloženje:** realizirat će se u novoj šk. godini 2022/2023 – rujan 2022.

|  |
| --- |
| PROGRAM 550039 – Udžbenici za učenike OŠ |
| IF 21 – Planirano=96.000,00 Ostvareno:=0,00 Indeks = 0,00 |

**Opis**: Nabavka udžbenika za učenike osnovnih škola financirana iz državnog proračuna. U školskoj godini 22/2023, sukladno Zakonu o udžbenicima i dragim obrazovnim materijalima za osnovnu školu sredstva za nabavu udžbenika za redovne i izborne predmete za sve učenike osiguravaju se iz Državnog proračuna.

**Cilj:** Pomoć učenicima i roditeljima u školovanju djece

**Obrazloženje:** realizirat će se u novoj šk. godini 2022/2023– rujan 2022.

**PRIHODI** se planiraju u skladu s predviđenim rashodima koji će nastati tijekom provođenja ciljeva poslovanja i prema potrebnim sredstvima za realizaciju tih ciljeva. Razvrstavaju se po planiranim programima i pripadajućim izvorima financiranja.

Podizanje standarda u radu s učenicima i kvalitetno obrazovanje i odgoj učenika temelj su rada u školi. To se ostvaruje kroz kontinuirano usavršavanje učitelja i razvoj njihovih kompetencija. Cijeni se kreativnost, suradnički odnosi i težnja timskom radu. Škola redovito sudjeluje na gradskim, županijskim, te u ovoj školskoj godini i na državnom natjecanju. Tu se ističe sudjelovanje učenika u natjecanjima iz robotike. U školi djeluje školska zadruga koja svojim aktivnostima nastoji učenicima približiti proizvodni proces i plasiranje gotovog proizvoda na tržište uz uvažavanje inovativnosti i kreativnosti učenika i učiteljica voditeljica zadruge. Škola temeljem Godišnjeg plana i programa rada provodi terensku nastavu, školske izlete, školu u prirodi i maturalno putovanje za učenike sukladno epidemiološkim mjerama. Škola provodi samovrednovanje svoga rada uvažavajući potrebe učenika, učitelja i roditelja. Pomoćnici u nastavi pružaju adekvatnu pomoć u radu učenicima sa specifičnim razvojnim potrebama i neizostavni su čimbenik u odgojno-obrazovnom procesu rada moderne škole.

Financijska sredstva su ponekad limitirajući i ograničavajući faktor u provedbi modernizacije rada i bolje opremljenosti škole.

1. **Zakonske i druge pravne osnove**

Rad ustanove temelji se na slijedećim zakonima, pravilnicima i dokumentima:

- Zakon o odgoju i obrazovanju u osnovnoj i srednjoj školi ( NN broj 87/08., 86/09., 92/10., 90/11., 5/12., 16/12., 86/12., 126/12., 94/13., 152/14., 3/17.)

- Zakon o ustanovama ( NN broj 76/93., 29/97., 47/99, 35/08.)

- Zakon o proračunu ( NN broj 87/08., 136/12., 15/15.)

- Pravilnik o proračunskim klasifikacijama ( NN broj 26/10., 120/13.)

- Pravilnik o proračunskom računovodstvu i računskom planu (NN broj 114/10, 31/11., 124/14

-Zakon o fiskalnoj odgovornosti (NN 139/10., 19/14., Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila ( NN broj 78/11., 106/12., 130/13., 19/15., 119/15.)

- Upute za izradu proračunske lokalne samouprave za razdoblje 2020.-2022.

- Godišnji plan i program rada škole za 2021./22. školsku godinu.

- Školski kurikulum za 2021./22. školsku godinu.

**4. Usklađenost ciljeva, strategije, i programa s dokumentima dugoročnog razvoja**

Školske ustanove ne donose strateške, već godišnje planove i programe ( Godišnji plan i program rada i Školski kurikulum za tekuću školsku godinu) prema planu koje je donijelo Ministarstvo znanosti obrazovanja i sporta. Vertikalno usklađivanje ciljeva i programa MZOŠ-a i jedinica lokalne samouprave sa školskim ustanovama je provedeno samo u nekim dodirnim točkama. Nastavni planovi i programi odnose se na nastavnu, a ne fiskalnu godinu. Uzrok odstupanjima u izvršenju financijskog plana, odnosno pomak određenih aktivnosti iz jednog u drugo polugodište uzrokuje promjene izvršenja financijskog plana za dvije fiskalne godine.

Sve aktivnosti vezane uz izbornu, dopunsku i dodatnu nastavu, te izvannastavne aktivnosti, projekti i sl. sastavni su dio Školskog kurikuluma koji je dostupan na web stranicama škole. Unutar razvojnog plana škole koji je sastavni dio Kurikuluma i osnova za samovrednovanje rada škole za 2021./22. godinu prioritetno područje je bilo razvoj kompetencija učitelja za kvalitetno održavanje nastave na daljinu-model C.

Kontinuirano se provodi vrednovanje učeničkog napretka i postignuća, te poboljšanje materijalnih uvjeta rada i opremljenosti škole. Prioritet škole je i nadalje sustavno usavršavanje učitelja, putem seminara i stručnih skupova. Potrebno je i dalje raditi na poticanju i izražavanju učeničke kreativnosti kroz sudjelovanje na različitim natjecanjima i natječajima. Suradnju s roditeljima provoditi stalno putem sjednica Vijeća roditelja i osobnim kontaktima. Uključivanje škole u sva događanja u lokalnoj zajednici koja su prihvatljiva za učenike i promociju rada škole. Razvijanje kompetencija učenika kroz Građanski i Zdravstveni odgoj primjeren dobi učenika, te navika potrebnih za cjeloživotno učenje.

1. **Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

-Plaće za djelatnike OŠ iz Državnog proračuna, Opremanje osnovnih škola, Stručno usavršavanje, Udžbenici za učenike OŠ, Dodatne i dopunske aktivnosti (sufinanciranje prijevoza) izvor 21, konto 636120, 636121, 636220 Ministarstvo znanosti i obrazovanja

- Financiranje materijalnih rashoda-zakonskog standarda, Održavanje i opremanje izvor 12, konto 671110 proračun Grada Varaždina.

- Financiranje programa iznad standarda u osnovnim školama: Produženi boravak, Prehrana učenika, Dodatne i dopunske aktivnosti izvor 11 konto 671110 proračuna Grada Varaždina.Financiranje prehrane učenika slabijeg imovinskog statusa iz projekta SPAS V školska prehrana za sve izvor 1433, konto 671110 proračun Grada Varaždina.

-Sufinanciranje projekta „Ponos II“ izvor 1434, izvor 11 konto 671110 proračun Grada Varaždina

Školsko voće, Školski medeni dan izvor 21, konto 671110 proračun Grada VaraždinaDrugi obrazovni materijal za učenike OŠ izvor 11, konto 671110 proračun Grada Varaždina.

Vlastiti prihodi od iznajmljivanja prostora, izvor 71, konto 661510; 652696 (Ostali nespomenuti prihodi-prihod Učeničke zadruge „Pinklec“), kamate na depozit, izvor 71, konto 641320, konto 652640 – sufinanciranje osiguranje učenika, pretplata na dječje časopise, testove, zbirke, priručnike, karte, mape

Prihodi po posebnim propisima: Ostali prihodi izvor 72, konto 652640 – sufinanciranje školske prehrane, produženog boravka te uplate roditelja za provedbu dodatnih programa rada unutar školskog kurikuluma ( jednodnevni izleti)

Pomoći od Varaždinske županije, izvor 22, konto 636130 – po programima za provedbu natjecanja na županijskoj razini iz njemačkog jezika

663 Donacije od pravnih i fizičkih osoba izvan općeg proračuna

Za izradu Projekcija prihoda i rashoda dobivaju se limiti od nadležnog proračuna osnivača Grada Varaždina.

Prihode za financiranje rashoda planirali smo primjenom financijskih pokazatelja, te iz uputa za izradu proračuna od listopada 2021. godine. Na temelju tako predviđenih vrijednosti vlastitih i ostalih prihoda, te nadalje određenih limita od strane nadležnih proračuna (Grad Varaždin ) planirali smo financiranje materijalnih rashoda zakonskog standarda za obavljanje djelatnosti škole (energija, uredskog materijala, komunalne usluge, materijal i usluge tekućeg investicijskog održavanja, usluge telefona, premije osiguranja, zdravstvene usluge, usluge platnog prometa, računalne usluge, službena putovanja, stručno usavršavanje zaposlenika i ostalo).

Nadalje smo planirali rashode iznad zakonskog standarda po već navedenim programima i to: prehranu učenika slabijeg socijalnog statusa „Spas V“, rashode produženog boravka u školi, rashode prehrane učenika, rashode dodatnih i dopunskih aktivnosti, rashode prijevoza učenika, rashode za plaću i ostala materijalna prava iz Ugovora o radu pomoćnika u nastavi prema projektu „Ponos II“, rashode drugog obrazovnog materijala za učenike OŠ.

Vlastiti prihodi koriste za potrebe redovnog poslovanja škole i to za rashode raspoređene po slijedećim programima Stručno usavršavanje nastavnika, Školske manifestacije i ostali programi (Učenička zadruga Pinklec), Održavanje objekata osnovnih škola, Opremanje osnovnih škola, Školske manifestacije i ostali programi ( pretplate na časopise, osiguranje učenika, za testove, zbirke, mape, priručnike, likovne kutije ) Namjenski prihodi od sufinanciranja namjenski se troše kako je već navedeno po programima Produženi boravak (školska kuhinja i produženi boravak), Maturalna i ostala putovanja (svi jednodnevni izleti prema Pravilniku o organiziranju školskih putovanja ).

**6. Izvještaj o postignutim ciljevima i rezultatima programa temeljenim na pokazateljima iz nadležnosti proračunskog korisnika u prethodnoj godini**

Tijekom cijele školske godine ostvaruje se redovno odvijanje nastavnog procesa. U svim razrednim odjelima realiziran je zakonski minimum od 175 nastavnih radnih dana. Krajem nastavne godine 2021./22. 252 učenika uspješno je završilo školsku godinu.

Učenici su sudjelovali na gradskim, županijskim i državnim natjecanjima.Najbolji postignuti rezultati u ovoj školskoj godini su:

* iz modelarstva učenik Tomo Androlić osvojio je 1. mjesto na županijskoj i 1. mjesto na državnoj razini, mentor je Domin Jurišić
* iz elektrotehnike učenica Mia Behin osvojila je 3. mjesto na županijskoj razini, mentor je Domin Jurišić

Škola je bila domaćin županijskog natjecanja iz njemačkog jezika. Na natjecanju je sudjelovalo 46 učenika iz 24 županijske škole, 24 mentora i 6 članova povjerenstva.

Učenicima škole omogućen je prijevoz u školu i iz škole od 1.10.2021. do kraja nastave 21.6.2022. Prijevoz je koristilo 170 učenika.

Tijekom cijele godine ostvarivana je suradnja sa institucijama relevantnim za rad škole (MZOS, AZOO, PU Varaždinska, Zavod za javno zdravstvo, Centar za socijalnu skrb, Gradski muzeji i kazalište…)

RAVNATELJ:

Jurica Hunjadi